మే 2010 – అంతర్వాహిని
మే 26, 2010 మే 26, 2010 రవి చంద్ర8 వ్యాఖ్యలు
మా ఊరు శ్రీకాళహస్తికే తలమానికంగా నిలిచిన రాజగోపురం నిట్ట నిలువునా కూలిపోయింది. 1516 సంవత్సరంలో గజపతులపై విజయానంతరం శ్రీకాళహస్తీశ్వరుని దర్శించుకుని విజయోత్సవ చిహ్నంగా శ్రీకృష్ణ దేవరాయలు ఈ గోపురాన్ని నిర్మించినట్లు చరిత్ర చెబుతోంది. ఏడు అంతస్తులతో 135 అడుగుల ఎత్తు గలిగిన ఈ గాలిగోపురం ఉన్న పళంగా కూలిపోవడానికి మాత్రం ఖచ్చితమైన కారణాలు తెలియరావడం లేదు. గోపురంలో చీలికలు ఏర్పడ్డట్టు కొన్ని రోజుల ముందే కొన్ని టీవీ చానళ్ళు కథనాలు ప్రసారం చేయడంతో అధికారులు అప్రమత్తమై ఆర్కియాలజీ నిపుణుల్ని పిలిపించారు. వారు ఆ చీలికలను పరిశీలించి గోపురం చుట్టూ 150 మీటర్ల దూరం వరకు డేంజర్ జోన్ గా ప్రకటించారు. చుట్టు పక్కలా ఉన్న ప్రజల్ని తమ నివాసాల్ని ఖాళీ చేయించారు. దీంతో పెను ప్రమాదం తప్పింది.
గోపురంలో ఇంతకు ముందే పగుళ్ళున్నప్పటికీ ఇటీవల సంభవించిన లైలా తుఫాను ధాటికి సమస్య మరింత తీవ్రమైనట్లు తెలుస్తోంది. సాధారణంగా గోపురంపై పక్షులు నివాసముండటం వల్ల వాటి రెట్టల వల్ల గోపుర పై భాగంలో అక్కడక్కడా చెట్లు మొలుస్తాయి. వాటిని ప్రతి ఏటా శివరాత్రి ఉత్సవాల సమయంలో తొలగిస్తుంటారు. వీటి వల్ల కూడా చీలికలు వచ్చి ఉంటాయని కొంతమంది భావిస్తున్నారు.
అలవాటు ప్రకారం ప్రతిపక్ష నాయకులు అధికారులపై, ప్రభుత్వంపై దుమ్మెత్తిపోస్తున్నా నిర్మాణం 450 సంవత్సరాల క్రితంది కావటం, మట్టితో నిర్మించడం, తుఫాను ప్రభావం మొదలైన ఎన్నో కారణాలున్నాయి. టీవీలు ప్రసారం చేసిన కథనాలకు వెంటనే స్పందించిన అధికార గణం, ఆలయ అధికారుల అప్రమత్తత వల్ల ఎంతో మంది ప్రాణాలు కాపాడ గలిగాయన్నది నిర్వివాదాంశం.
మరి ఉన్న చోటనే మళ్ళీ గాలిగోపురం నిర్మిస్తారో, లేక అలానే వదిలేస్తారో ఆ శ్రీకాళహస్తీశ్వరునికే తెలియాలి.
mee 2010 – antarvaahini
mee 26, 2010 mee 26, 2010 ravi chandra8 vyaakhyalu
maa ooru srikalahastike talamaanikamgaa nilichina rajagopuram nitta niluvuna koolipoyindi. 1516 samvatsaramlo gajapatulapai vijayaanantaram srikaalahastiiswaruni darsinchukuni vijayotsava chihnamgaa srikrishna devarayalu ee gopuranni nirminchinatlu charitra chebutondi. edu antastulato 135 adugula ettu galigina ee galigopuram unna palamgaa koolipovadaaniki maatram khachitamaina kaaranaalu teliyaravadam ledu. gopuramlo cheelikalu erpaddattu konni rojula munde konni tv chaanallu kathanaalu prasaaram cheyadamtho adhikaarulu apramattamai archialogy nipunulni pilipinchaaru. vaaru aa cheelikalanu pariseelinchi gopuram chuttu 150 meaterla dooram varaku danger jon gaa prakatinchaaru. chuttu pakkala unna prajalni tama nivaasaalni khaalii cheyinchaaru. deentho penu pramaadam tappindi.
gopuramlo intaku munde pagullunnappatiki iteevala sambhavinchina laila tuphaanu dhaatiki samasya marinta teevramainatlu telustondi. saadhaaranamgaa gopurampai pakshulu nivasamundatam valla vaati rettala valla gopura pai bhaagamlo akkadakkada chetlu molustaayi. vaatini prati eta sivaratri utsavaala samayamlo tolagistuntaaru. veeti valla kuudaa cheelikalu vachi untaayani kontamandi bhaavistunnaaru.
alavaatu prakaaram pratipaksha naayakulu adhikaarulapai, prabhutvampai dummettipostunna nirmaanam 450 samvatsaraala kritandi kaavatam, mattitho nirminchadam, tuphaanu prabhaavam modalaina enno kaaranaalunnaayi. tvlu prasaaram chesina kathanaalaku ventane spandinchina adhikara ganam, aalaya adhikaarula apramattata valla entho mandi praanaalu kapada galigaayannadi nirvivaadaamsam.
mari unna chotane mallee galigopuram nirmistaaro, leka alaane vadilestaro aa srikaalahastiiswaruni teliyaali.